کوئٹہ: صوبائی وزیر مواصلات تعمیرات سردار عبدالرحمان کھیتران وزیراعلیٰ بلوچستان و وزیرخزانہ ءِ بے مٹ بجٹ اس پیش کننگ آ مبارکبادی ترساپارینے کہ 2023-24مالی سال اٹی پوسکن ءُ خراج خلپننگ غریب پرور ءُ بجٹ اسے، شاندار بجٹ جوڑ کننگ آ بلوچستان عوامی پارٹی خاص وڑاٹ وزیراعلیٰ مبارکباد نا حقدار ءِ۔ اوپارے کہ بلوچستان عوامی پارٹی تینا منشور نا رداٹ الس ءِ ریلیف تسنے ہراڑان الس ملازم آتا زند آسان مس۔ اوپارے کہ پیش کروک بجٹ آن روزگار نا وارخواہی ودک ہراڑان جم شونداری ٹی ودکی مریک۔ سردار عبدالرحمان کھیتران پارے کہ جان جوڑی، تعلیم، امن و ایمنی و تعمیرات نا بجٹ اٹ تدوک آ سال تا نسبت ودکی کننگانے۔ صوبائی حکومت غٹ تر چیلنج آتیان پد ہم الس ءِ ریلیف تس۔ بلوچستان حکومت نا بجٹ الس دوست ءُ بجٹ اسے ہراڑان السءِ بھاز فائدہ رسینگک۔
(اے پی پی)
